Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: hatályban tartott 1992. évi LIV. törvény 20. § (1) bekezdésében meghatározott tevékenységek (részvények, üzletrészek,
Paragraph Index: 679

(2) Az elnököt a felügyelő bizottsági tagságának megszűnése esetén az új elnök kinevezéséig az FB által megválasztott tag helyettesíti. A Felügyelő Bizottság ülése szükség esetén bármikor összehívható. Az ülés összehívását — az ok és a cél megjelölésével — a Felügyelő Bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a Felügyelő Bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes